ЧыжьэкIэ къушъхьэ тхыгуфымэ пщэгъо-ежьашъор ащылъагъ, тыгъэр къэцакъэ, къещхыным тенэцIыхьэ. Псыхъошъхьэ уджыми, губгъоми шъхьэр макIэу ыгъэуназэу пэхъэ фабэр шъхьарехы, псы нэпкъыр зыщылъагэм къыщежьэрэ мэзым пщэгъо шъабэм зыхиушъэфагъ. Бзыухэр лъхъанчэу мэбыбых, яорэд чэфи къыщыкIэрэп. Сэфэр етIэргъоир къышти пхъэшъэбэ тхьапэфым тес бзыумэ ахэуагъ. Бзыумэ запхъотэжьи зы такъикъым дунаир кIым-сым къэхъугъ. Сэфэр къэщтагъ, зэризакъом ишъэф гумэкI къытебэнэжьыгъ. (Кощбэе П.).